钦定古今图书集成/理学汇编/学行典/第195卷 > 王彝
## 钦定古今图书集成/理学汇编/学行典/第195卷 > 王彝

按《漳州府志》：“王彝，字秉元，龙溪人，知府昇之子。天性
至孝，父尝病痢，效庾黔娄尝粪，疾果平。母患目疾，以
舌舐之，目明。又患瘤，口吮之亦愈。沙寇之乱，彝募人
舁父柩将掩之。贼猝至，抚柩号呼，贼感其孝，不加害，
庐墓侧，终三年丧。母卒，庐墓亦如之。天顺初，举怀才
抱德，至京，不仕归卒年八十四。弘治闲，诏旌其门。其”
子孙德夫、孟阳，俱以孝友见称于时。